**“Размаўляем па-беларуску” І этап**

**Каманды**

**Вядучы:** Прывітанне, паважаныя сябры! Калі вы з намі, значыць імкненне да ведаў – гэта ваша якасць. Гэта віктарына “Размаўляем па-беларуску”, у якой кожны можа паспрабаваць сябе ў ролі лінгвіста. Трэба толькі пачаць размаўляць з усмешкай, з пяшчотай на вуснах і іншым таксама захочацца. Галоўнае не саромецца недасканалай гаворкі на роднай мове. Так кажам мы тым, хто толькі пачынае гаварыць па-беларуску. Але да сённяшніх гульцоў гэта не адносіцца. Падчас гульні вас нязменна чакаюць станоўчыя эмоцыі і ўражанні.

Паважаныя гульцы. Каб спрэчныя пытанні не завялі нас у моўны тупік, за ходам гульні будзе сачыць мовазнаўца, філолаг Талочка Наталля Вацлаваўна.

Мова, родная мова!

У марах, у песнях , у снах

Мае ў ёй кожнае слова

Свой колер, свой смак і пах!

А.Грачанікаў

Поспехаў гульцам. А роднае слова, хай звініць, як песня жаўрукова!

**1 конкурс – “ПРЫГАДВАЕМ”**

На этапе “Прыгадваем” гульцы шукаюць адказы на слайд-пытанні. Прыгадаць прадмет або з’яву і назваць іх па-беларуску – вось першае заданне. 5 секунд на роздум і падказка - адна літара ў слове.

Каманда, што адкажа на пытанне правільна першай, атрымае ва ўзнагароду 2 балы. **Падымаць руку ў першым конкурсе можа толькі капітан**. Што гэта?

* Паліца
* Шалік
* Грошы
* Брук (Ідзе наш дзядзька і па бруку адзін за дзесяць робіць груку…)
* Вусень
* Ланцуг

**2 конкурс – “ПЕРАКЛАДАЕМ”**

На другім этапе віктарыны каманды будуць перакладаць з рускай мовы на беларускую словы, словазлучэнні і сказы. Рабіць гэта яны будуць паасобку (па парах). Першымі за перамогу будуць змагацца …

1) Достижение (дасягненне)

Запретить общение (забараніць зносіны)

Не отправиться ли нам по грибы, по ягоды (ці не пайсці нам ў грыбы, у ягады)

2) Движение (рух)

Забросить дела (закінуць справы)

Клещей особенно много в дубравах (кляшчоў асабліва шмат у дубровах)

3) Власть (улада)

Загадка судьбы (загадка лёсу)

Граждане, не оставляйте после себя мусор (грамадзяне, не пакідайце пасля сябе смецце)

Эсперт: Паважаныя гульцы. Вы на экватары гульні. Пакуль што ўсё складваецца няблага. Мы, беларусы, заўсёды ідзём, едзем, бяжым па што? Па хлеб у краму, па вадзіцу ў крыніцу, па песні, па сонца, але ў грыбы, у ягады. А ў нашых суседзяў усё наадварот: за бедою, за водою, за травою-лебедою, але по грибы, по ягоды. А яшчэ ёсць у нас мілагучнае слова ГАЙ, якому ў рускай мове адпавядаюць словы РОЩА, ДУБРАВА. Праўда, у нас ёсць блізкае па гучанні ДУБРОВА. Ды і кляшчы ёсць – каб яны былі прапалі! А вам поспехаў у наступным конкурсе.

**3 конкурс “ТЛУМАЧЫМ”**

Гуляем далей. Эпізод “Тлумачым”. Мэта гэтай гульні – растлумачыць сэнс беларускіх слоў. Рэдкаўжывальных і не толькі. Вывесці на чыстую ваду сэнс кожнага камандам дапамогуць падказкі. Ну а гульцам застанецца выбраць з трох варыянтаў правільны і залічыць на агульны рахунак каманды 3 балы. Калі каманду часова напаткае няўдача, свой варыянт дасць сапернік і заробіць на падборы 2 ачкі.

Пачынае каманда з меншай колькасцю балаў. Гэта…

1) слова АКАВІТА. Што яно абазначае?

- гэта заслона з тонкага матэрыялу на вокны

- казачнае пітво, якое дае маладосць і прыгажосць

- літаратурны твор, кароткае апісанне жыццёвых фактаў

АКАВІТА – з лацінскага аква віта – вада жыцця

2) слова ЯСАКАР

- сякучая, колючая і халодная зброя з выгнутым лязом

- трос або ланцуг для прывязвання судна да прычалу

- вялікае дрэва сямейства вярбовых, чорная таполя

3) слова ТВАНЬ

- гэта характэрныя гукі пры жаванні, ядзе

- непрыемны, агідны пах

- дрыгва, багністае месца

“Перад хлопцамі ляжала гнілая, зыбучая твань…”

4) слова ПАСТАЛЫ

- шырокія дошкі на ножках для сядзення

- мяккі сялянскі абутак з цэлага кавалка скуры

- гэта людзі будучых пакаленняў

Пасталы насіліся з анучамі і прывязваліся да ног аборамі

5) слова БОНДАР

- чалавек, які біў у званы на парусных суднах

- паўкруглы зашклёны выступ у сцяне будынка

- майстар па вырабе драўлянай пасуды

“Сымон – выдатны бондар на ўсю акругу”, - чытаем у Міхася Лынькова

6) слова ГУТНІК

- гэта градка, клумба або агародчык, дзе растуць кветкі

- рабочы, які працаваў на гуце, вырабляў шкло

- мужчынскі або жаночы лёгкі летні пінжак

Гута – даўнейшы шклозавод, ну агутнік – рабочы, што працаваў на шклозаводзе. А цяпер прыгадайце назвы вёсак: Новая гута, Пясочная гута, Гутна

**4 конкурс “УЖЫВАЕМ”**

Цяпер мы будзем спрабаваць правільна ўжываць фразеалагізмы, але спачатку даведаемся, якія ўстойлівыя адзінкі выберуць нашы каманды. Першым канверт з фразеалагізмам выбірае капітан каманды, у якой менш ачкоў. Гэта пакуль што… і капітан. Вы ўбачыце на экране 6 канвертаў. Ваша задача – назваць нумар канверта:

*(спачатку выбірае адна каманда і называе свой фразеалагізм, потым выбірае другая каманда)*

1 - **Ганяць сабак** (хадзіць без справы, лодарнічаць, нічога не рабіць; бить баклуши, плевать в потолок, собакам сено косить; плявать у паталок, лынды біць, біць бібікі, валяць дурня)

2 - **Гнуць у тры пагібелі** (прымусіць працаваць некага; гнуць у бараноў рог, гнуць у крук; гнуть в дугу)

Паслухайце, што трэба зрабіць. Я даю вам 30 секунд на тое, каб вы:

1) растлумачылі сэнс фразеалагізма;

2) склалі з гэтым фразеалагізмам сказ

3) згадалі сінонім з беларускай мовы ці адпаведнік з рускай мовы (па 3 балы за кожны этап)

Давайце паглядзім,чым адкажа ім каманда-саперніца.

Цікавыя выразы вам трапіліся. Вы прапануеце цікавыя варыянты і прыклады. Выраз ГАНЯЦЬ САБАК вядомы найбольш са значэннем ‘бадзяцца недзе без справы’. Ён мае шмат сінонімаў, часам вельмі арыгінальных: толькі біць можна і лынды, і бібікі, і баклушыі тылылы. А мне найбольш падабаецца сінонім ВЕРАБ’ЯМ ДУЛІ ПАКАЗВАЦЬ.

А да другога фразеалагізма дастасую радкі з паэмы Якуба Коласа “Новая зямля”:

Няўжо ўвесь век жыць з панскай ласкі

І перад ім чуць абавязкі

І слугаваць яму, старацца

І ў тры пагібелі згінацца.

**5 конкурс “ЦЫТУЕМ”**

Задача гульцоў у наступным конкурсе – працягнуць фразу і зарабіць лідарскія тры балы.

1 заданне – працянуць прыказку і зарабіць тры балы.

1) Спачатку падказка: сэнс прыказкі такі – не гавары нічога лішняга. А цяпер працягніце саму прыказку:

- ЕШ БОРШЧ З ГРЫБАМІ, А ЯЗЫК … (трымай за зубамі)

2) Сэнс прыказкі такі – было б каму рабіць, а праца знойдзецца

БЫЛА Б ШЫЯ, А … (хамут знойдзецца)

2 заданне – музычнае заданне. Кошт правільнага адказу – тры балы. Увага на экран.

1. Гучыць “Лявоніха” (“Песняры”)

**Прапушчаныя словы**:

- назавіце песню (“Лявоніха”, музыка У. Мулявіна, словы М. Багдановіча)

2) Гучыць “Зачараваная”

**Прапушчаныя словы:**

- назавіце песню (музыка У. Будніка, словы У. Някляева, ансамбль “Чараўніцы”)

3 заданне – паэтычнае. І зноў жа правільны адказ – гэта тры балы на рахунак сваёй каманды. Увага.

На ніцях белай павуціны

Прывозяць восень павучкі.

Яе красёнцы, чаўначкі

У моры лесу мільгатнулі

І лісце ў багру апранулі,

І з кожнай ….. (лісцевай галоўкі Глядзіць твар восені свякроўкі.)

Працягніце радкі.

Назва твора “Новая зямля” (Якуб Колас)

*(вядучы робіць падказку пра пісьменніка)*

На Купалле там птушка садзіцца, пяе,

У Піліпаўку воўк нема вые;

Сонца днём распускае там косы свае,

Ночкай …. (зоры глядзяць залатыя)

Твор -- паэма “Курган” (Янка Купала)

**Гульня “Размаўляем па-беларуску”**

|  |  |  |  |  |
| --- | --- | --- | --- | --- |
| **Назва конкурсу** | **Максімальная колькасць балаў** |  | **Каманда**  **“ ”** | **Каманда**  **“ ”** |
| **ПРЫГАДВАЕМ** | 2 балы за кожны правільны адказ |  |  |  |
| **ПЕРАКЛАДАЕМ** | 2 балы за кожны правільны адказ (2 балы са слова, 2 – за словазлучэнне, 2 – за сказ) | 1 пара ўдзельнікаў |  |  |
| 2 пара ўдзельнікаў |  |  |
| 3 пара ўдзельнікаў |  |  |
| **ТЛУМАЧЫМ** | за кожны правільны адказ **3 балы**;  на падборы –  **2 балы** |  |  |  |
| **УЖЫВАЕМ** | **тлумачэнне** – 3 балы;  **сказ** – 3 балы  **сінонімы** або адпаведнікі – 3 балы |  |  |  |
| **ЦЫТУЕМ** | **прыказка** – **3 балы** (за падбор – 2 балы)  **песня – 3 балы** (за кампазітара і паэта яшчэ па 1 бале)  **верш – 3 балы** (за назву верша і аўтара – яшчэ па 1 бале) |  |  |  |